- 174 - 



Livskaar vil de kunne vokse der og maaske opnaa en betydelig 

 Størrelse for under en paafølgende ugunstig Periode at gaa til 

 Grunde. Paa lignende Maade kan sublittorale Algesamfund under 

 gunstige Forhold brede sig op i den littorale Region; saaledes 

 træffer man meget ofte unge Individer af Laminarier ovenfor den 

 egentlige Laminarievegetation. 



Forskellen i Højde, hvortil de enkelte Algearter naar paa en 

 Klippekyst til forskellige Aarstider, er meget forskellig baade for de 

 forskellige Arter og paa de forskellige Lokaliteter. For Fucaceernes 

 Vedkommende er den dog forholdsvis ringe. Efter mine Erfaringer 

 beløber Forskydningen af deres Højdegrænse ved de danske Kyster 

 sig kun til nogle faa Centimetre, ialtfald indenfor Skagen. Nøj- 

 agtige Maalinger vil vel sagtens vise, at dette Spillerum kan variere 

 noget fra Aar til Aar efter Vejrforholdene og de stedlige Forhold. 



Fra andre nordiske Lande kender jeg ingen Angivelser om 

 Fucacé-Randens Forskydning i Aarets Løb. Ved Kullen har jeg i 

 Juni Maaned set en lignende faa Centimetre bred Bræmme af døde 

 Fucus over Grænsen for den levende Fucus- Vegetation som ved de 

 danske Kyster. Ved Grønlands Kyster har jeg ikke bemærket en 

 saadan Bræmme; men det er meget muligt, at den vil kunne paa- 

 vises, skønt Forholdene her er andre end ved vore Kyster, særlig 

 paa Grund af Tidevandet, som bevirker, at Tangranden neppe 

 nogensinde bliver tørlagt et helt Døgn igennem. Det vilde være af 

 Interesse at faa anstillet nøjere Undersøgelser herover gennem 

 længere Tid, helst paa forskellige Steder; forhaabentlig vil den ark- 

 tiske Station paa Disko og Distriktslæge Deichmann i Holstens- 

 borg foretage saadanne. 



Med Hensyn til Isfodens Betydning for den littorale Vegetation 

 har jeg i et tidligere Arbejde 1 ) ikke kunnet støtte mig til egne 

 Iagttagelser over den, da den ved min Ankomst til Grønland var 

 forsvundet paa de Steder, hvor jeg færdedes, højst med enkelte 

 ubetydelige Rester over Højvandslinien. Jeg maatte da nøjes med 

 at sammenstille, hvad jeg kunde faa oplyst fra Andre og fra Littera- 

 turen, og jeg maatte derfor antage, at Isfoden om Vinteren dækker 

 den Del af Kysten, hvor den littorale Vegetation vokser. Nogen 

 skadelig Indvirkning af Isfoden paa Vegetationen antog jeg ikke 

 undtagen paa de Steder, hvor den ligger hele Aaret rundt eller den 



x ) Om Algevegetationen ved Grønlands Kyster. Meddelelser om Grønland 

 XX. 1888. 



